SET ปิดลบ 7.48 จุด ตามต่างประเทศ หลังราคาน้ำมันดิ่ง กดดันกลุ่มพลังงาน
SET ปิดลบ 7.48 จุด ตามต่างประเทศ หลังราคาน้ำมันดิ่ง กดดันกลุ่มพลังงาน โดยดัชนีปิดตลาดวันนี้ ที่ระดับ 1,652.30 จุด ลบ 7.48 จุด หรือ 0.45% มูลค่าการซื้อขาย 4.49 หมื่นล้านบาท
14 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,652.30 จุด ลบ 7.48 จุด หรือ 0.45% มูลค่าการซื้อขาย 4.49 หมื่นล้านบาท
10 หุ้นกดดัชนีวันนี้

ด้าน นายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชีย และตลาดในยุโรปที่เทรดบ่ายนี้ต่างก็ปรับตัวลงกันทั่วหน้า จาก Sentiment โดยรวมที่ไม่ดี และราคาน้ำมันก็ปรับตัวลงต่อเนื่อง
ทั้งนี้ ตลาดฯยังคงเผชิญแรงกดดันจากปัจจัยเดิมในเรื่องเศรษฐกิจโลกปีหน้าที่คาดการณ์กันว่าจะชะลอตัว แต่จะมากหรือน้อยแค่ไหน คงจะต้องรอดูผลจากจีนก่อน และสหรัฐฯก็มีแนวโน้มที่จะปรับขึ้นอัตราดอกเบี้ยด้วย ขณะเดียวกันช่วงนี้ตลาดฯก็ไม่มีปัจจัยบวกเข้ามา มีแต่ปัจจัยลบ อย่างไรก็ดี ตลาดฯยังมีความคาดหวังในการเจรจาการค้าระหว่างจีนและสหรัฐฯ โดยล่าสุดนายสตีเวน มนูชิน รัฐมนตรีคลังสหรัฐ ได้เริ่มต้นหารือทางการค้ากับนายหลิว เหอ รองนายกรัฐมนตรีจีน ซึ่งคงจะเป็นการพูดคุยกันเบื้องต้น ก็คาดหวังว่าจะได้สัญญาณที่ดี
นอกจากนี้ ช่วงนี้เป็นช่วงของการทยอยประกาศผลประกอบการของบริษัทจดทะเบียนงวดไตรมาส 3/61 ซึ่งก็ต้องติดตามดูต่อไป อย่างไรก็ดี ตลาดบ้านเรายังมีปัจจัยหนุนจากการเลือกตั้ง
สำหรับแนวโน้มการลงทุนในวันพรุ่งนี้ (15 พ.ย.) นายธนเดช กล่าวว่า ตลาดฯยังมีโอกาสที่จะรีบาวด์ได้ แต่การเจรจาการค้าระหว่างสองประเทศใหญ่ยังคุยกันไม่ได้ก็เป็นแค่รีบาวด์ในช่วงสั้น และตลาดฯยังไม่ปรับขึ้นไปจนกว่าปัจจัยเสี่ยงจะถูกปิดลง ดังนั้นการซื้อขายหุ้นช่วงนี้ต้องระวัง พร้อมให้แนวรับ 1,640-1,630 จุด ส่วนแนวต้าน 1,660-1,670 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTTEP มูลค่าการซื้อขาย 4,400.76 ล้านบาท ปิดที่ 131.50 บาท ลดลง 5.50 บาท
PTT มูลค่าการซื้อขาย 3,681.96 ล้านบาท ปิดที่ 49 บาท ลดลงน 1 บาท
CPALL มูลค่าการซื้อขาย 2,155.11 ล้านบาท ปิดที่ 69.75 บาท เพิ่มขึ้น 0.25 บาท
PTTGC มูลค่าการซื้อขาย 1,699.13 ล้านบาท ปิดที่ 76.25 บาท ลดลง 2.75 บาท
SCC มูลค่าการซื้อขาย 1,507.65 ล้านบาท ปิดที่ 440 บาท เพิ่มขึ้น 4 บาท
 
ตลาดหุ้นเอเชีย
